
Конто чекове Нр. 404.155. 


Редакция и администрация в Крыниці. — Адрес „Лемко“ Крыница. 


Мусһойті х Ка2Ау стуагіек. 


Ведакс]а і айтіпізігасја у Кгупісу. — А4гез „фешко“ Кгупіса. 


Змінила ся знова карта Европы. 


Ніт уж самостоятельной Чехии, 


В середу, дня 15 марта о год. З минут 55 
рано перестала существовати республика че- 
хо-словацка. 

Дня 14. марта прозыдент Чехословакии 
Др. Гаха-разом-*з” министром заграничных 
справ Хвальковскым выіхал специяльным по- 
іздом до Берлина и по долшой конференции 
с Гитлером, премером-маршалом Герингом и 
нім. министром заграничных справ фон Ри- 
бентропом подписано о год. 3,55 над раном 
договор, в силу котрого Чехия отдае ся под 


владінє Німеччины, а Н!меччина 
народови ческому автономию. 

По подписаню того договора войска ні- 
мецкы перекрочили границу ческу и ище то- 
го самого дня заняли Прагу. Площа св. Ва- 
цлава была забита людьми: так, же полиции и 
охоронным стражам лем с трудом пришло ся 
торовати дорогу поступаючим німецкым вой- 
скам. Серед толпы находило ся много німцов, 
жиючих в Празі; они витали німецкы войска 
окликами и метали на них цвіты. 


гварантує 


В том самом часі ческе населене сшвало’ 
ческый имн, а многы плакали. Плач перешол 
в голосный йойк, коли народ увиділ, «же с 
Градчина знимают ческу державну фану, а на 
ей місце вывішают фану с німецком свасты- 
ком. 


Серед толпы доходило до частых стол- 
кновень меже чехами и німцами, котры ли- 
квидовала полиция. 


Прикарпатску Русь прилучено до Мадярщины, 


Одночасно с утратом независимости Че- 
хии и с оголошенем самостоятельной держав- 
ности Словакии мадярскы войскн перекрочили 
границу Прикарпатской Руси и по двох днях 
заняли цілу. 


Дня 15-марта собрала ся Руска Централь- 
на Рада Народна в Ужгород! и по ствердженю 
фатку гнобленя руского населеня через укра- 
инцов и чехов, рішила передати власть над 
прикарпатско - рускыма землями мадярскому 
правительству. 


Соласно тому рішено мадярскый мини- 
стер заграничных справ Чакы зажадал перед 
полуднем телеграфично от правительства 
Волошина передачи власти на Прикарпатской 
Руси мадярской армии, вызначаючи термин 
8 годинный. Коли в назначеном термині не 
было отвіта, войска мадярскы вкрочили до 
Прикарпатской Руси и заняли ю в четверг дня 
16. марта. 


С: 


Руске населенє Прикарпатской Руси, ко- 
трому мадярске правительство загварантова- 
лө полну автономию, витало мадярскы вой- 
ска` с некрываном радостю. 

7 Волошин и другы члены украинского пра- 


вительства утекли до Румунии. Передом ище, 


Дня 15. марта Волошин вірил, же посчастит ся 


ему так як и Словакии оголосити „самостій- 
ність Карпацькой Украины“ и в“слал до поль- 
ского правительства телєграму с просьбом о 
уділене помочи. Правительство польске не да- 
ло отвіта на тоту телєграму,ља Волошин в па- 
ру годин погодивше выіхал с Хуст до Руму- 
нии. | 

Через заняте Прикарпатской Руси через 
мадярскы войска повстае для Полыци нова 
граница в Карпатах — с Мадярщином. 

Польскы кругы принимают вість о новом 
сусідстві с заприязненом Мадярщином с радо- 
стю, бо Польща достає на великом простран- 
ств! безпечну границу под взглядом политыч- 
ным и користну под взглядом господарчим. 
Открыват ся возможность безпосередной ко- 
муникации меже Польщом и Мадярщином, а 
в дальшой мірі Югославиом и землями над- 
байтийскыма без контрол! чинников третых. 


Словакия оголосила 
независимость. 


Дня 15. марта в полудне собрал ся в Бра- 
тыславі сейм словаткый на историчне засіда- 
не. По короткых тайных нарадах о годин! 
13-ой свящ. д-р Тисо оголосил ухвалу сейма,: 
проклямуючу независимость Словакии. 

В проклямации независимости премєр 
Тисо подає, же отношеня меже Словакиом и` 
Чехиом стали ся на дальшу мету не до удер- 
жаня, „бо предводителі политичных чехов не 
научили ся нич в продолженє послідных літ и 
хотіли бы продолжати политику гнобленя“. 

Премер Тисо выслал телеграму до канц 
лера Гитлера, в котрой доносит єму о оголо- 
шеню независимости и просит его о присланє' 
безотложной помочи для Словакии. | 


ны 
Мадярщина жадат прилученя до Прикарпатской Руси 
рускых земель, лежачих в Словакии, 


Правительство. мадярске: роспочало пере- 
говоры с німецкыма властями в справі прилу- 
ченя всходной части Словакии. до Прикар- 
патской Руси. На тых землях, почавши от рі- 
кы. Ондавы ку всходови жиє в подавляючом 


.5 


большинстві руске населенє, котре повинно. 
быти злучене с рештом рускых земель. Єсли 


бы німецкы власти згодили ся на жаданє Ма- : 


дярщины, то Мадярщина мала бы трете полу- 
ченє в Польщом через дукельскый провал. 


Е А лы 


Стр. 2. 


91-Е М. К 0: 


Німецкы войска вкрочили до Словакии. 


Независимость Словакии выглядат на па- 
перову. Уж сам факт, же мадряскы власти в 
справі прилученя всходной Словакии зверну- 
ли ся не до словацкого правительства, лем до 
властей німецкых, єст доказом, же правитель- 
ство словацке має неважный голос в справах 
границ своєй державы. Другым фактом, до- 
казуючим зависимость от Німеччины єст 
вкроченє двох полков німецкых в границы 
Словакии и подданє ся гвардии Глинкы до 
роспорядимости німецкых войск. Газеты до- 
носят, же населене витало німецкы войска на 
загал приязно. 

‚Не меньше характерыстычным ест факт 
введеня в (Словакии валюты німецкой. Марка 
німецка уважана ест в Словакии за валюту 
лєгальну и курс ей усталено на 10 корон чес- 
кых. \ 

Тоты всі факты кажут предполагати, же 
Словакия стає ся васалем Німеччины. Гитлер, 
котрый до тепер голосил світу, же он не жа- 
дат ани пяди чужой землі, лем стремит до то- 
го, штобы злучити в одну державу всіх нім- 


цов, набрал тепер смаку до народов славян- 
скых. Проглотил он уж чехов, узалежнил от 
`ебе словаков, а што буде дальше увидиме в 
недалекой будучности. Знаючи німецкый исто- 
рыйный „Дранг нах Остен“, можна бояти ся 
о новых пробоях Гитлера в.напрямі Украины. 
Може до того легко дойти, бо западны дер- 
жавы (Англия и Франция), боячи ся, штобы 
Гитлер не зажадал от них звороту кольоний, 
не лем не перешкаджают ему заберати славян- 
скы землі, але може ище заохочают до того. 

Несчастны не видят ростучой могучости 
Гитлера и Н!меччины, котра с каждым кус- 
ком ново-забраной землі стає ся сильнійша и 
котра перше чи позднійше зверне ся против 
западным державам. Втотчас стане ся тото, 
што (предсказал б. презыдент Чехословакии 
Д-р Бенеш, же если приятелі Чехословакии не 
дадут єй поддержкы, то в Нарыж! услышат 
незадолго выстрілы с армат и карабинов с 
фабрыкы Шкоды (фабрыка оружена в судет- 
ской части Чехии), котрых звук знают уж 
французы с часов світовой войны. 


ни 
Німеччина знова найсильнійше вооружена. 


Заняте Чехии через Німеччину — то огро- 
мне увеличене милитарной силы Німеччины. 
Демократычны державы, котры старали ся 
долго доровнати Н!меччин в вооруженю ар- 
мии и котры в послідном час! мали аж и малу 
перевагу над Н!меччином, сут знова здыстан- 
сованы. 

Добыча н!мецка ест огромна. Як відомо, 
вооружене ческых войск было. перворядне и 
то так технично як и под взглядом скилькос- 
ти. На трох вояков припадал там оден ма- 
шинный карабин, прекрасна артылерия, маю- 
ча найбольши арматы, чудны чолгы и пере- 
довсем авияция. 

Як подают газеты, армия ческа мала 3000 
аероплянов всілякых тыпов. 


И тото всьо достала Німеччина без одно- 
го выстріла. Навіт летчикы ческы не пробова- 
ли запротестовати против ‘инвазии гремияль- 
ным отлетом на самолетах до чужих ' краев, 
што могли преця легко зробити. 

Але не на том конец користям, якы здо- 
была Німеччина через опанованє Чехии. Ні- 
меччина достала тепер в свои рукы оден с най- 
больших в Европі промыслов металюргичных 
с кольосальныма фабрыками оружия Шкоды 
и фабрыками в Моравской Остраві, Клядні 
ит. д. 

В рукы німецкы достал ся также ческый 
Банк с великыма запасами золота, што разом 
поставило Німеччину на першом місци серед 
европейскых держав. 


НЕ ТАВИЫНИ ЛАНСИРА ТЫА ЗНАЕЛЕ КЗЧ ТЕРЬ: ааа НУ ВВ ССАН 2 аа 
Автономия Прикарпатской Руси. 


В четверг, дня 16. марта о год. 12. собрал 
ся мадярскый парлямент, По открытю засіда- 
ня встал премер Телєкы в ціли зложеня пра- 
вительственной деклярации. Встали также всі 
послы и премер выголосил слідуюче заявлене: 


`„В послідных тыжднях повтаряли ся на 
терені Прикарпатской Руси скаргы на гно- 
бленє тамтешного населеня. Двократно руске 
населене, т. є 14 и 15 т. м. звертало ся до пра- 
вительства мадярского с просьбом о оборону 
перед террором ческым и украинскым, а так- 
же о прилучене Прик. Руси до Венгрии. Ма- 
дярске правительство отнесло ся до той прось- 
бы позытывно и дало приказ мадярской ар- 
мии заняти прикарпатскы землі“, 

По том заявленю повстал в парляменті ве- 
лиКЫй ентузиязы. Рускы послы окружили пре- 
мера и дяковали ему горячо за помоч дану их 

ам. По успокоиню премер заявил, же 
аео у Русь достане далеко идучу ав. 
тономию. На зарытанё гдеякых послов, як 
буде представляти ся автономия на Прик, Ру: 
си, премєр заявил: 


Автономия тота буде широка, бо карна- 


торуске населенє в послідных 20-ох літах да- 
ло доказ, же вірно стоит при Венгрии. В ви- 


ду того венгерске правительство рішило, же 
лем справы обороны, скарбу и политыкы за- 
граничной будут загальны для Венгрии и Ру- 
си Прик., а во всіх инших справах населене 
провинции карпаторуской буде мати мож- 
ность рядити ся самостоятельно. 

Так наконец наши братя на Закарпатю 
по долгых днях смутку и гнобленя, дождали 
ся світлійших часов. Пошли от них преч не- 
прошены гості в роді Волошинов, Реваєв и 
т. д. Пошли преч, откаль пришли и воюючи 
січовикы и народ рускый єст свободный. Пе- 
реживат он тепер велику радость и велике 
торжество побіды правды на ложью, пережи- 
ват дні веселия, на котры собі справедливо за- 
служил. 


а. 44 
і. АД. 


(249) 


Коротка история Чехии. 


В звязи с великом переміном, яку перехо- 
дит ческый народ, вартат пригадати собі ис- 
торию того краю. Народ ческый проживал 
дні своєй славы и величия. Скорше от Поль- 
щи и ог Руси принял он Христову віру а с 
ньом и цывилизацию. Польща принимат от 
чехов християнство, хотячи охоронити ся от 
нападов н!мецкых. Уж втотчас німцы ставали 
ся розны для славянскых народов. В Чечии 
владіли втотчас королі с роду Премыслидов, 
котры часами владіли также Польщом. Але 
найсвітлійша карта истории ческой припадат 
на час панованя люксенбургскых королей. За 
панованя Кароля ІМ. Люксембурга стає ся Че- 
хия найсильнійшим и найбогатшим краєм Еъ- 
ропы. Он дає также подвалины умственного и 
наукового розвою своєго краю, основуючи в 
р. 1348. универсытет в Празі. 


Поволи однак Чехия хводит чимраз боль- 
ше под німецкы вплывы. Хотячи противстави- 
ти ся германскому напорови, повстає в Чехии 
великый рух религийно народный, во главі 
котрого станул професор универсытета в Пра- 
зі Ян Гус. Наступили долгы літа воєн, котры 
ослабили тот край и в р. 1526 переходит Че- 
хия под владінє Габсбургов. В близко 100 літ 
погодивше, именно в р. 1620. Габсбургы ото- 
брали чехам останкы народной свободы. В 
бою под Білом Гором, в котром розбито ціл- 
ковито ческу артылєрию Чехия утратила ці- 
лый народный маєток. Маєткы ческой шлях- 
ты поконфисковано и всі, што не могли пого- 
дити ся с германском тыраниом, выемигрова- 
ли с краю. Остали урядникы и мицане, котры 
ся зн!мчили. Ческым остал лем простый народ. 


` Таке положене тревало 300 літ. 


Аж в початках ‘девятнадцетого столітя 
починат ся ческый народ будити до нового 
житя. По оголошеню в Австрии конституции 
выдає горстка ческых патриотов популярны 
книжечкы для народа, творят ся рижны орга- 
низации, стягаючи молодеж и росне дух на- 
циональный и пан-слявистычный. 


Война в р. 1914. застає чехов, освідомде- 
ных национально и добре сорганизованых. 
Они станули отраз по стороні коалиции. Их 
представителі {Масарик и Бенеш роспочина- 
ют серед коалицыйных держав енергичну ак- 
цию в користь независимости Чехии, што ся 
им поволі удає. 


В р. 1918. признано Чехию независимом 
державом и прилучено до ней на основі питс- 
бурского договора Словакию и также Прикар- 
патску Русь. Чехословакия грае в початках 
своего существованя видну ролю в политыці 
европейской. Завдячат тото безспорно лич- 
ным прикметам своєго презыдента Томы Ма. 
сарика. В р. 1935. старик уступил з презыден- 
туры, а єго місце повірено Д-рови Бенешови. 
Єго ряды были короткы, бо в р. 1938, Німеч. 
чина заберат Чехии Судеты, в результаті чо- 
го др. Бенеш зрікат ся презыдентуры, а в нох 
року погодивше ціла Чехия перестае' сущес- 
твовати. 


— 


а ннан 


Олій с виноградных косточок. 


Німеччина 
высилят ся на тото, штобы штучным споео- 
бом с материялов, якы мае у себе, выпроду- 
ковати тоты материялы, котрые ей бракуе. Не 
маючи кавчука, вырабят она самоходовы опо- 
ны с коксу, а недавно приступлено до фабры- 
кации ідального олію с косточок виноРрах- 


ных. В Надрении выпролуковано в минувитоы 
році 40 тисяч литров того олію, котрый ока- 
зал ся цілком добрый. Продукция быти под- 
вызшена до 500 тысяч кр. рочно. Спотребова- 
ны на тоту ціль 3 мил. 400 тыс. кг. винограда 
маю? по выдушеню олію служитӣ яко наша 
дая скота. 


Словакия отдала ся под 


„протекторат“ 


Дня 16. марта словацкый премер Тисо вы- 
слал до канцлера Гитлера слідуючий телє- 
грам: 

„Маючи глубоке довірє до Вас, яко кан- 
цлера великой Німеччины, держава словацка 
удае ся под Вашу опеку (в орыгиналі „унтер- 
штельт зих Ирем Шутц“) Держава словацка 
просит о принятє той опекы“. 

Гитлер отвітил на тото: 

Вчерашный телєграм я достал и обни- 
мам опеку над словацком державом“. 

Вість о поданню ся Словакии вплывам и 
курател! німецкой отчули сильно передовсем 
наши братя руснакы на Закарпатю. Вражене 
того факту ест так сильне, же ніт там серед 
руского населеня прояв той радости, яка по- 
винна ся обнаружити по одержаню того, до 


Німеччины. 


то, же их найблизши сусіды, с котрыма от ві- 
чого стреміло оно от долгых літ. Болит их то- 
ков жили все заром и переживали долю и не- 
долю, тепер отдаляют ся от них. Со словака- 
ми и часть руснаков пряшевскых достане ся 
также под курателю німецку. Не дивота отже, 
же тот факт выкликал пригнобляюче враже- 
не, особенно тепер, коли ся видит, же Німеч- 
чина отшмарила давны крытерии етнографич- 
ны и шмарили также крытерии исторычны че- 
рез прилученє до Німеччины Чехии и Мора- 
вии, а починают преклоняти ся лем перед ар- 
гументом силы. 

В тых условиях всі ставляют собі пыта- 
не, што буде дальше и не находят на тото от- 
віта. Тот факт отберат сердцам наших братов 
радость и напават их страхом непевности. 


ААЬАН ОЬ ТУГЫ ЧАРЛИ НА ОСИ НВА а ЗЕЕ раа 


Як повстала могучость Німеччины. 


Со світовой войны вышла Німеччина сла- 
ба. Отобрано Німеччині кольонии, а кромі то- 
го ограничено єй силу милитарну. На основі 
версальского трактату с 28. червня 1919 р. ар- 


мия німецка не може числити больше як 7 ды- ' 


визии піхоты и три дывизии кавалєрии. Зне- 
сено в Німеччині обовязок войсковой службы 
и ограничено число офицеров марынаркы до 
1500 людей, а понад тото не позволено Ні- 
меччині будовати самолетов ани организова- 
ти воєнной авияции. 

Здавало бы ся, же при так тяжкых усло- 
виях мира, Німеччина николи не двигне ся и 
жне стане ся грозна своим сусідам. 

Німеччина якыйси час респектувала нало- 
жены на ню тягары, але тайно фабрыкы · ей 
продуковали масово оружие и веєнны мате- 
риялы. На місце войска основывано войсковы 
организации и в недолгом часі Німеччина чує 
ся так сильна, же дня 7. марта 1936 року ні- 
мецкы войска занимают приренскый край. 
Наробило тото много шуму, протестов и тол- 


ков, але заняты землі остали при Німеччині. 
Потом два рокы Німеччина сідит тихо, аж на- 
гло знова в март! дня 13. войска Гитлера вкро- 
чили до Відня и прилучено до Німеччины ці- 
лу Австрию. Повстают знова протесты и шум, 
але уж значно меньший, бо Гитлєр прирекат, 
же на том кончат ся єго заборчи пляны. 

Не долго однак панує тишина, бо 1. 
жолтня :1938 року німецка армия спішит с по- 
мочом „гнобленым братям судетскым“ и за- 
нимат богаты Судеты. Отбыли ся численны 
конференции, Чемберлен со своим парасолем 
іздил пару раз до Гитлера, были торгы и про- 
тесты, але скоро всьо стихло, бо по стороні 
Гитлєра была правда: в Судетах жиют німцы, 
то повинни до Німеччины належати. 

Аж тепер 15. марта (Гитлер любит тот 
місяц) прилучил он и „гнобленых чехов“ до 
Німеччины и прирек им, же им там буде до- 
бре. Што покаже нам Гитлер в будучом мар- 
ті, а може и скорше г Увидиме. 


——___—————— 


БЕННЕТ ВЕ ВОВЕ Е арын СНК ТЕОРИИ ОРОНИМ Ч 


Вицевоєвода краковскый, др. П. Малашиньски 
перенесеный до Львова. 


На основі зарядженя центральных влас- 
тей краковскый вицевоєвода г-н. д-р Мала- 
шиньски переходит с Кракова до Львова на 
тот сам уряд. Западна Лемковщина тратит в 
нем своєго доброго друга и опекуна. За 10 літ 
џолненя своего высокого уряду с'уміл Др. 
Малашиньски навязати с нашим населенєм 
узы взаимной сымпатии и зрозумленя. Не. 
звычайно честный, о почутю справедливости 
и великого сердца человік, насто як добрый 
отец выслухывал жалі и просьбы нашого ка- 
рода. Все нашла ся у него справедлива ода, 
жомоч и направа дознаной кривды. Сам, ье: 
яикый и горячий польскый патриот, служив- 
ний в часі сытовой войны при легионах, сое: 
Жинял в своем сердци люобв для своего наро- 
жа и эрозумлене для другых. 


Высокый державный урядник и знамеё- 
шитый правник, полнил свой уряд не махи- 
жапьно и паперово, але с великым граждан- 
<кым почутєм. Тоты прикметы завоєвали єму 
сыімпатию цілого населеня воєводства кра- 
жовского, без рижниц народностей и переко- 
чань. 


РЕА 


Мы радуєме ся, што с перенесенєм до 
Львова не будут порваны меже Лемковщином 
и Д-ром Малаиньскым тоты звязи и нити, якы 
навязано с ним в часі єго урядованя в Кра- 
кові. Наоборот діятельность в воєводстві 
львовском даст г-ну Вицевоєводі можность и 
поле до труда на ширших основах для гармо- 
нийного сожитя польского и руского наро- 
дов, замешкуючих землі того воеводства и 
наша Лемковщина буде мати дальше в лич- 


ности г-на Вицевоєводы приятеля и покрови- 
теля. 


Робота в пасіці на весну. 


Тепер, коли погода ест ище непевна, ро- 
бота в пасіці ограничат ся до перегляду сво- 
их улиев и до стараня ся о тото, штобы пчо- 
лам не бракло поживы. Минувша зима была 
для пчол добра тым, што не было великых 
морозов. Але именно брак морозов спричи- 


ият, же ичолы в улиях рушдёют ся в зимі й 


БЕ 
Закладайме сады, 


В послідных роках видно по лемковскых 
селах чим раз больше овочевых садов. Осо- 
бенно в селах, где переведено комасацию 
грунтов, засаджено великы пространства по- 
ла оовчевыма деревами. Садов тых однак єст 
все ище мало и треба их число увеличати. 

Найотвітнійша пора до садженя молодых 
деревец ест весна. При закладаню садов тре- 
ба дбати о тото, штобы засадити такы ово- 
чевы дерева, якых овочи найдут все легко по- 
купателя и штобы засаджены дерева были 
здоровы и розвивали ся скоро. Пень дерева 
повинен быти ровный, кора на нем гладка, 
корона має мати 6 добре розвиненых галузок. 
Корені повинни быти добре розвинены и дол- 
гы. Кром! грубых повинно быти дуже тонькых 
коренчиков. Дерева с обр1заныма коротко ко- 
ренями принимают ся поволи. 

Яблони и груши повинни быти 2 раз ще- 
плены, што легко познати, бо в місци щепле- 
ня находит ся нервова кора. Не належит ку- 
повати яблоней и груш, на котрых кора на 
пні и на галузках ест потріскана. Также не 
треба куповати черешень, вишень, слив и дру- 
гых костковых дерев на котрых появили ся 
гумовы гузы. Также не повинно ся куповати 
деревец, у котрых на коренях сут гузы. 

Часом трафят ся, же яблони и груши ма- 
ют кору позадерану в формі клинов, або на 
них появляют ся наросты. Ест то знак, же то- 
ты дерева сут хворы, бо их опановали шкод- 
никы. Такых дерев не треба куповати. 

Также не повинно ся куповати деревец 
перемерзлых, што познаеме легко, если непо- 
требну галузку надріжеме ножем. Под корои 
увидиме у перемерзлых деревец счорнілы пят- 
на и таку саму сердцевину в середині галузкы. 

Дерева треба куповати лем в знаных ово- 
чевых садках, котры находят ся в каждом 
повітовом місті. Сут они плеканы через фа- 
ховых садовников, оплачаных через повіто- 
вы выділы. Там доберают овочевы дерева до 
климату в повіті и продают лем здоровы де- 
рева, бо им росходит ся не о заробок, лем о 
поширяне садов в повіті. 


Ека зыютасенао одай таео. мей абаат оар 


сідают больше меду. В результаті може по- 
казати ся, же и в тых улиях, котры были в 
осені заосмотрены достаточно в мед на зиму, 
може тепер браковати поживы. Пасічник му- 
сит отже заглянути до улиєв и в разі потре- 
бы пчолы подкормити. 

Найлучше надає ся до подкормленя пчоя 
мед. Кто мае перехованы в коморі плястры 
меду, тот має облегчену роботу, бо выстарчит 
вложити до улия при самом гнізді и справа 
ест полагоджена. Кто однак не має меду, тот 
мусит ужити на тоту ціль перевареного с во- 
дом цукру. Роспущеный в воді сыроп наливат 
ся до корыток и уставлят на дні улия. Штобы 
пчолы не потопили ся, мече ся на сыроп по- 
краяну солому, або накрыват ся его дощечком 
с выверченыма дырами. Ліпше ест однак по- 
давати пчолам сыроп в плястрах. Розуміє ся, 
же може тото зробити лем тот, кто мае по- 
рожны плястры. До плястра наливат ся рос- 
пущеного в воді цукру и вкладат ся его дӧ 
улия близко гнізда, 

Корм подає ся пчолам в вечер, бо в том 
часі ніт страху, же нападут на улий чужи 
пчолы. | 

Под конец зимы треба дбати о тото, зто. 
бы пчолы мали в улию тепло. Чи теплійще 
ест тепер в улию, тым скорше розвиват ся 
черв, с котрого выляже ся погодивше муха. 

| Што чути в світі и в краю 


Нарады головного заряду комунистычной 
партии в Москві. Головный заряд комунисты- 
чной партии в Москві скликал всіх своих за- 
граничных представителей на нарады испол- 
нительного комитетн партии. Нарады тоты 
мают ся отбыти меже 15 и 24. марта т. р. в 
Москві. Предметом нарад має быти нове по- 
литычне положене в Европі, яке вытворило ся 
по законченю домашной войны в Испании. 


Розрухы в Палестыні продолжают ся. 
Розрухы в Палестыні и борба жидов с араба- 
ми продолжают ся. С обох сторон нотуют га- 
зеты рижны напады, котры свідчат о великом 
заогненю отношень. Праві кождого дня читат 
ся о нападах то одных то другых, в котрых 
єст много жертв в людях. 


Знищены засівы во Франции. Тогорочна 
зима была. чудачна. В Польщі, где звычайно 
морозы и сніг тревают штонайменьше два до 
трох місяцов, в том році не было праві сов- 
сем морозов, а’знова в краях, як нпр. Фран- 
ция, где звычайно зимы сут барз мягкы, в 
грудні минувшого року через долший час па- 
новали так сильны морозы, же знищили засі- 
вы озимин. 

Ведля статыстыкы мапо там пропасти по- 
нак 2/3 части озимин. Причином того ест пе- 
редовсем тото, же до засівов уживают. там 
зерна высокопольного, але мале 
на морозы. « 

Користаючи с тепла с січні, селяне там- 
тешны засіяли частично свои поля другый 
раз зерном. 


‚ ВЦ. О. П. побудовано фабрыку шкла, 
котре ся не бе. В Двікозах коло · Сандоміра 
урухомлено уж фабрыку шкла, котре ся не 
толче. В фабрыці той робит 250 роботников. 
Фабрыка тота мае найдолший в Польщ! пец, 
и може продуковати шибы о величині 10 ме- 
тров квадр. Другу фабрыку нетолкучого ся 
шкла побудовано в Радомі. 


Вязница без вязней. В місті Филипсвилле 
в Англии єст вязница, в котром от давна ніт 
ани одного вязня. Недавно заряд того счаст- 
ливого міста рішил замінити вязницу на шко- 

Апарат до ревидованя людей. Англицкы 
власти в Єрусалим выдували новый способ до 
ревидованя задержаных людей. Апарат вы- 
глядат як обруч, котра єст получена с бате- 
риом елєктрычном и слухавками. Коли хоче 
ся зровидовати когоси подозрілого, задержує 
ся его на улици и через голову закладат ся 
єму обруч. Єсли задержана особа не має при 
собі нич металевого, то в слухавках чути 
бренчане, котре устає зараз, коли апарат на- 
трафит на :якыйси металевый предмет. При 


помочи того апарату :ревидує полиция в Па: 


лестыні, чи женщины не переносят револьвех: 
ров. ае гатар эз 


| Спалила ся фабрыка роверов. В Бендзині 
спалила. ся цілковито фабрыка роверов. Втра- 
ты выносят около 300.000 зл. Парусот робот- 
ников остало без роботы. 


Памятайте о зимовой помочи для безроботных 

Вмісто шлюбных обручок. Во Франции 
поширят ся звычай, же многы молоды пары 
вмісто куповати шлюбны обручкы, дают собі 
вытатуовати на пальци имя мужа, або жены. 
Сторонникы того рода сымвола ‘вязи твер- 
дят, же вытатуованы знакы мусят остати на 
ціле жите. 


Добре му заплатили. в 
министер Иден был недавно в З 
тах Полночной Амерыкы и там через радио 
выголосил политычну бесіду, надавану на ці- 
лу Амерыку Полночну. Радио заплатило ему 
за тоту промову 5 тысяч доляров. 


англицкый 
лученых Стей- 


Цікавый вынаход. Едмунд Муховски с 
Косцєржины, числячий всього 19 літ зголосил 
в Патентовом Уряді Р. П. цікавый вынаход. 
Именно вынашол он подошву до черевиков, 
котру каждый сам може зм+няти и причипля- 
ти без шевца, причом подошва пристає до- 
бре и не перепущат воды. Вынаходом заинте- 
ресовали ся живо фабрыкы обуви. 

Муховски жие в Старогард! и выдумуе 
новы вынаходы, с котрых часть уж опатенто- 
вано. 


13-літный хлопец забил торбом товариша. 
В одном сел! в воєв. любельском посперечали 
ся два школярикы, вертаючи со школы и оден 
с них ударил другого пару раз по голові тор- 


бом с книжками. Побитый хлопец помер в па- . 


ру годин погодивше. 

Запалил ся лен в вагоні. Дыжурный руху 
на стации в Н. Вилейці спостерег, же с крыто- 
го вагона, якый приіхал на стацию выдобыват 
ся дым. По открытю вагона переконано ся, 
же палит ся прасованый лен. Лен запалил ся 
правдоподобно от искры, выдобытой с паро- 
воза. Вагон переточили на бочный тор и зага- 
сили огонь. Втрат ище не обчислено. 


Цыганскы крестины в Крыниці. Циган 
Юрко Сивак с Крыницы робил крестины и по- 
спрашал цыганов с сусідных сел. Цыгане по- 
пили ся и почали ся бити. Найбарже рвал ся 
до биткы Янко Блядыч, літ 16, цыган з Пово- 
розника, котрому помагала єго мати Анна. 
Найперше при помочи матери сперевертал он 
Лукача Червеняка, и покалічил єго ножем, а 
погодивше напал на Терентия Сивака с Кры- 
ницы и ударил его коликом по голові. так 
сильно, же Сивак умер по пару днях. Тепер 
перед судом`в Новом Санчі станул авантур- 
ничий Янко Ллядич и єго мати Анна. Мати 
была засуджена на 8 місяцов вязницы, а сы- 
на поміщено в поправчом закладі. 


‚ Видавництво „СЛОВО“ 


Коопер. с огр. отв. 


МОМУ, ої. Возка 3. 


Те|!. 84-10 


Ч. 11. (245) 


, 


Страшна смерть 15-літного хлопца. На 
переізджаючий тором вагон с углем выскочил 
хлопец, маючий 15 літ и по сошмареню с ва- 
гона пару кусников угля, хотіл соскочити с 
вагона. Зробил тото так несчастливо, же впал 
под колеса вагону. Несчастного хлопца ресче- 
ревило на мюзгу. 


Величезна спека в Бразилии. От близко 
місяца панує в Бразылии величезна спека, ко- 
тра доходит часто до 41 градусов. Великы до- 
мы, заосмотрены в елєктрычны помпы и ре- 
зервоары воды, сут до певной степени обез- 
печены, але в малых домах бракує воды. Ча- 
сто трафяют ся случаи сонечных ударов. 


От землетрясеня станули в Токио годин- 
никы. Дня 11. марта над раном отчуто в Япо- 
нии землетрясенє, тым разом дост слабе, Зе- 
млетрясене было найсильнійше в Токио и его 
окрестности, где от трясеня землі станули го- 
динникы. 


Продам 12 моргов скомасованого, в од- 
ном куску положеного, доброго, сухого грун- 
ту, в том 2 моргы ліса ємерекового и ялицево- 
го по приступной ціні. За информациями звер- 
тати ся под адресом: 


Продам по приступной ціні 
ПОВЕРХОВИИ ДЕРЕВЯНИЙ ДОМ 
в КРИНИЦІ СЕЛ 
разом з огородом. Информации в Редакции 
Лемка. 


Про дам цілу добре загосподаровану пасіку 
в Крыниці-Селі, або поодынокы улии 
Голосити ся: Мгр. Яновицка 
Кры ница 2, 


В НОВИЦІ пов. ГОРЛИЦКОГО 
до продажи дом деревяный, новый о 4 ком- 
натах, стодола и стайня, а! также по при- 
ступной щи!. Зголошеня и информации 
в „Каѕіе Хаісгкомеј“ уу Сотіісасһ, Вупек :2: 


Прийму ковальского челядника 


обзнакомленого добре с кутем возов 
и плугов. Плата ведля умовы: 
Голосити ся писемно, або устно: 
ПЕТРО ПАСТЫРЧИК 
почсаЛосє 
село Климк овка. 


Мудом, „<ОМО" 


5рбій2. 2 орт. ойр. 
Р. К. О. Магзхама 154.521 


ВЦ 


| 
ПРОДАЄ ПО САМЫМ НИЗКИМ ЦЪНАМ: | 


и економическі, популярно-—просвтительны. 


| 
| 
| КНИГИ церковны, школьны, сельско—хозяйственны (по всЪм отраслям), кооперативны 
| ДЪТСКІ КНИГИ театр. пьесы, грамоф. пластинки, кустар. издЪлія. 


НОТКИ, пЪсенники, иконы, картины, 
ПИРЛЕБУМ. И ШКОЛЬНЫ 
церковны и пр.) 


ОТКРЫТКИ в большом выборЪ и дешево: 


| 

‚ Обществам, учрежден ям, читальням и кооперативам значительна скидка | 
закз ы исполняются немедленно `и точно. Пересылка по собственной стоимости | 

Я |! 

| 


от 1— 2 зл. 


ПРИНАДЛЕЖНОСТИ, 


Б | 
| | 

печатны бланки, (друксорты | 
4 | 


В с% 


При покупкВ на зл 10 и выже покупатель получает премю. 


Огакагша А., 
- Типография А. Гольдмава во Львові, ул. Сикстуска 19 


Со]4тапа, Іжбӧу, Ѕукѕіцвка 19,: 


